Gaeil na Gaillimhe (CLG)

Is cumann peile é Gaeil na Gaillimhe do mhná agus d'fhir a bunaíodh i nGaillimh sa bhliain 2016. Is í an Ghaeilge teanga chumarsáide an chumainn. Tá siad páirteach i sraitheanna agus craobhanna peile na Gaillimhe.

 Stair 
Bunaíodh Gaeil na Gaillimhe ag gcruinniú in Áras na nGael i mí Eanáir 2016. Ina dhiaidh sin bhí dóthain ban cláraithe cheana le foireann a chur san iomaíocht i gcomórtais oifigiúla an chontae agus beagnach go leor fear. Tugadh le fios go raibh sé i gceist acu dhul i mbun traenála faoi cheann coicíse.

Faoi lár 2017 bhí meascán ilghnéitheach daoine páirteach sa chumann lán-Ghaeilge, idir dhaoine bhí ag staidéar nó ag obair sa chathair agus daoine atá ag cur fúthu ann go fadtéarmach, lena n-áirítear daoine ón nGaeltacht, ón tSeapáin, agus ó Cheanada.

Bhain na mná céad bua an chumainn i gcluiche craoibhe amach i Meán Fómhair 2018 ar Pháirc Theas na Gaillimhe. "Lá stairiúil" don chlub a thug urlabhraí an chumainn air. Bhí foirne ban agus fear araon acu faoin tráth sin, agus pleananna acu cur le líon na foirne arís.

Chuir an cumann cois Coiribe ócáid "Foireann le Chéile" in gcomhpháirt le Walk the Talk sa bhliain chéanna. Chuireadar Cúl Camp ar siúl i nGaelscoil Mhic Amhlaigh mar a bhí deis ag 80 gasúir imirt trí Ghaeilge, agus arís an bhliain dár gcionn. Bhuaigh imreoir dá gcuid, Eoghan de Búrca, an teideal mar Laoch na bhFear amach agus foireann dá gcuid ag glacadh páirt i gComórtas Peile Ard Fheis Conradh na Gaeilge 2019 i Muineacháin.

Tuairimíodh sa bhliain 2020 gurb iad "ceann dos na h-áiseanna ab fhearr a bhunaíodh sa Ghaillimh le blianta beaga anuas." Bíonn siad san iomaíocht i gComórtas Peile na Gaeltachta. Is iad Gaeil na Gaillimhe freisin a chuir fáilte roimh chumann CLG Cheiltigh Phittsburgh ar a dtaisteal go hÉireann i gcomhair chluiche i mí Iúil 2024.

 Gradaim 
Bhronn Fondúireacht Sheosaimh Mhic Dhonncha bonn óir ar Ghaeil na Gaillimhe sa bhliain 2023 i léiriú aitheantais ar a gcuid saothair ag cur na Gaeilge chun cinn sa CLG.

 Féach freisin 

 Laochra Loch Lao
 Na Gaeil Óga
 Na Gaeil Aeracha

 Naisc sheachtracha 

 Suíomh oifigiúil: gaeilnagaillimhe.com
 Mír de chuid Mholscéil: "Gaeil na Gaillimhe"

 Tagairtí 

Catagóir:Clubanna CLG
Catagóir:Cumainn pheile lán-Ghaeilge
Catagóir:Clubanna Peile Gaelacha
Catagóir:Clubanna CLG i gContae na Gaillimhe
Catagóir:CLG Chontae na Gaillimhe